Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/021 NL/Zalco, Alankomaat) /* COM/2012/0450 final */





PERUSTELUT Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[1] 28 kohdan mukaisesti Euroopan globalisaatiorahastosta (EGR) voidaan ottaa joustovälineen avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät. Rahastosta myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2]. Alankomaat toimitti 28. joulukuuta 2011 EGR:n rahoitustukea koskevan hakemuksen EGF/2011/021 NL/Zalco työntekijävähennysten vuoksi, jotka on toteutettu yrityksessä nimeltä Zalco Aluminium Zeeland Company NV ja kahdessa tavarantoimittajayrityksessä (ECL Services Netherlands bv ja Start). Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät. HAKEMUKSEN TIIVISTELMÄ JA ANALYYSI Keskeiset tiedot: || EGR-viitenumero || EGF/2011/021 Jäsenvaltio || Alankomaat 2 artikla || a) Ensisijainen yritys || Zalco Aluminium Zeeland Company NV Toimittajat ja jatkojalostajat || 2 Viiteajanjakso || 1.12.2011–27.12.2011 Yksilöllisten palvelujen tarjoamisen aloittamispäivä || 2.1.2012 Hakemuksen päivämäärä || 28.12.2011 Työntekijävähennykset viiteajanjaksolla || 616 Työntekijävähennykset ennen viiteajanjaksoa ja sen jälkeen || 0 Tukikelpoiset työntekijävähennykset yhteensä || 616 Toimenpiteisiin osallistuvien vähennettyjen työntekijöiden määrä || 616 Yksilöllisten palvelujen kustannukset euroina || 2 185 145 EGR:n täytäntöönpanokustannukset euroina[3] || 113 329 EGR:n täytäntöönpanokustannukset prosentteina || 4,93 Kokonaisbudjetti euroina || 2 298 474 EGR:n tuki euroina (65 %) || 1 494 008 1. Hakemus esitettiin komissiolle 28. joulukuuta 2011, ja sitä täydennettiin lisätiedoin 18. kesäkuuta 2012 asti. 2. Hakemus täyttää asetuksen (EY) N:o 1927/2006 2 artiklan a alakohdassa esitetyt EGR:n rahoitustuen myöntämisen edellytykset, ja se tehtiin saman asetuksen 5 artiklassa säädetyssä kymmenen viikon määräajassa. Yhteys työntekijävähennysten ja globalisaatiosta johtuvien maailmankaupan huomattavien rakenteellisten muutosten tai maailmanlaajuisen rahoitus- ja talouskriisin välillä 3. Työntekijöiden vähentämisen ja maailmanlaajuisen rahoitus- ja talouskriisin välisen yhteyden osoittamiseksi Alankomaat väittää, että Euroopan alumiiniteollisuus on kärsinyt äkillisestä kuluttajien kysynnän romahtamisesta (EU:n keskimääräinen alumiinin kulutus väheni 25,7 prosenttia vuodesta 2008 vuoteen 2009)[4]. 4. Alankomaat toteaa, että Zalco Aluminium Zeeland Company NV -yrityksen tuotanto oli riippuvainen rakennus- ja kuljetusteollisuudesta (joiden osuus Euroopan alumiinituotteiden tärkeimmistä loppukäyttäjämarkkinoista oli 63 prosenttia vuonna 2010)[5]. Zalco's Aluminium Zeeland Company NV -yrityksen tuotannosta suurimman osan käyttää valssaus- ja ekstruusioteollisuus. Yrityksen lähes koko ekstruusioaihioiden tuotanto käytetään rakennus- ja kuljetusteollisuudessa, etenkin autoteollisuudessa. 5. Alankomaat toteaa, että Zalco Aluminium Zeeland Company NV kärsi maailmanlaajuisen rahoitus- ja talouskriisin aiheuttamasta kysynnän heikkenemisestä näillä kahdella alalla, minkä vuoksi yritys epäonnistuneiden selviytymisyritysten jälkeen ajautui konkurssiin vuoden 2011 lopussa. 6. Komissio totesi tiedonannossaan Euroopan talouden elvytyssuunnitelma[6], että kysyntä EU:n rakennusteollisuudessa on romahtanut kriisin seurauksena. Käytettävissä olevat tiedot[7] vahvistavat rakennusalan huomattavan taantuman: alan tuotanto väheni EU-27-alueella kahdeksan perättäisen neljänneksen ajan (Q1/2009–Q4/2010) verrattuna samaan ajanjaksoon edellisinä vuosina lähinnä sen vuoksi, että yksityiset investoinnit asuntoalalla vähenivät. 7. Komissio on jo todennut, että koska noin 60–80 prosenttia (jäsenvaltiosta riippuen) uusista autoista Euroopassa ostetaan luotolla, taantuman taustalla oleva rahoituskriisi on vaikuttanut autoteollisuuteen erityisen ankarasti. Euroopan autonvalmistajien liiton (European Automobile Manufacturers Association, ACEA)[8] mukaan uusien moottoriajoneuvojen kysyntä laski Euroopan unionissa 5,8 prosenttia vuodesta 2008 vuoteen 2009 ja rahoituskriisiä edeltäneeseen vuoteen 2007 verrattuna 13,4 prosenttia[9]. Euroopan unionin markkinat kehittyivät samalla tavoin kuin muuallakin maailmassa: uusien moottoriajoneuvojen kysyntä laski vuonna 2009 maailmanlaajuisesti 5,6 prosenttia verrattuna vuoteen 2008[10]. Kysynnän laskettua moottoriajoneuvojen valmistajat vähensivät tuotantoaan entistäkin voimakkaammin. Vuonna 2009 moottoriajoneuvojen tuotanto väheni EU:ssa 17 prosenttia vuoteen 2008 verrattuna ja 23 prosenttia vuoteen 2007 verrattuna[11]. Sama laskusuuntaus on jatkunut vuonna 2010. Vuoden 2010 kolmen ensimmäisen vuosineljänneksen aikana moottoriajoneuvoja valmistettiin Euroopan unionissa 14,6 prosenttia vähemmän kuin vastaavana ajankohtana vuonna 2008[12]. 8. Väitteet, jotka on esitetty edellisissä tapauksissa[13], jotka koskivat autoteollisuutta ja joissa työntekijävähennykset olivat suoraa seurausta kriisistä, ovat edelleen ajankohtaiset. 9. Alankomaat korostaa, että alumiinin tuotannon raju väheneminen (vuodesta 2008 vuoteen 2009 EU:n keskimääräinen alumiinintuotanto väheni 21 prosenttia) vaikutti negatiivisesti Zalco Aluminium Zeeland Company NV –yrityksen tuloihin. 10. Lopuksi Alankomaiden viranomaiset toteavat, että Middelburgin tuomioistuin julisti 13. joulukuuta 2011 Zalco Aluminium Zeeland Company NV -yrityksen olevan konkurssissa. Vähennettyjen työntekijöiden määrän ja 2 artiklan a alakohdan mukaisten kriteerien täyttymisen osoittaminen 11. Alankomaiden tekemä hakemus perustuu asetuksen (EY) N:o 1927/2006 2 artiklan a alakohdassa tarkoitettuun toimintakriteeriin, jonka mukaan edellytetään, että jäsenvaltiossa sijaitsevan yrityksen palveluksesta vähennetään neljän kuukauden aikana vähintään 500 työntekijää, mukaan luettuna työntekijät, jotka vähennetään sen toimittajien tai jatkojalostajien palveluksesta. 12. Hakemus koskee yhteensä 616:ta vähennettyä työntekijää, jotka menettivät työpaikkansa lyhyellä ajanjaksolla 1.–27. joulukuuta 2011 (Zalco Aluminium Zeeland Company NV vähensi 478 työntekijää , ECL Services Netherlands bv 18 ja Start 120 työntekijää). Vähennetyt työntekijät laskettiin seuraavasti: Zalco Aluminium Zeeland Company NV -yrityksen tekemiin vähennyksiin sovellettiin asetuksen (EY) N:o 1927/2006 2 artiklan toisen kohdan kolmatta luetelmakohtaa, ECL Services Netherlands bv:n tekemiin vähennyksiin ensimmäistä luetelmakohtaa ja Startiin toista luetelmakohtaa. Selvitys työntekijävähennysten ennakoimattomasta luonteesta 13. Alankomaiden viranomaiset väittävät, että kansainvälinen toimintaympäristö ei ollut suotuisa Zalco Aluminium Zeeland Company NV –yritykselle, mikä vaikutti sen tuloihin odottamattomalla tavalla. 14. Zalco Aluminium Zeeland Company NV oli jo kolmen viimeisen toimintavuotensa aikana pyrkinyt tuotantoon tekemillään muutoksilla vähentämään maailmanlaajuisen rahoitus- ja talouskriisin vaikutuksia (sulkemalla 256 sen 592:sta teollisuusuunista vuonna 2009 ja ottamalla uudelleen käyttöön 192 uunia vuoden 2011 ensimmäisellä neljänneksellä). 15. Zalco Aluminium Zeeland Company NV kärsi kohonneista energiakustannuksista (erityisesti huhtikuun 2010 ja lokakuun 2011 välisenä aikana). Saksan ydinvoimaloiden sulkeminen Japanin ydinkatastrofin jälkeen lisäsi vielä osaltaan Zalco Aluminium Zeeland Company NV –yrityksen tuotantokustannuksia (joista 42 prosenttia oli energiakustannuksia). Zalco Aluminium Zeeland Company NV –yrityksen energiakustannukset (euroa/Mwh) Tiedot työntekijävähennyksiä tekevistä yrityksistä ja tuen kohteena olevista työntekijöistä 16. Hakemus koskee 616:ta vähennettyä työntekijää, joista 478 Zalco Aluminium Zeeland Company NV -yrityksessä, 18 sen tavarantoimittajalla ECL Services Netherlands bv -yrityksessä ja 120 sen tavarantoimittajalla Startissa. Kaikkien työntekijöiden odotetaan osallistuvan toimenpiteisiin. 17. Työntekijät voidaan jaotella seuraavasti: Ryhmä || Lukumäärä || Prosenttiosuus Miehiä || 593 || 96,27 Naisia || 23 || 3,73 EU:n kansalaisia || 616 || 100,00 Muun kuin EU-valtion kansalaisia || 0 || 0,00 15–24-vuotiaita || 25 || 4,06 25–54-vuotiaita || 387 || 62,82 55–64-vuotiaita || 115 || 18,67 Yli 64-vuotiaita || 89 || 14,45 18. Tuen kohteena olevien työntekijöiden joukossa on 27 työntekijää, joilla on pitkään jatkuneita terveysongelmia tai toimintarajoite. 19. Ammattiryhmien mukainen jaottelu on seuraava: Ryhmä || Lukumäärä || Prosenttiosuus Johtajat || 13 || 2,11 Erityisasiantuntijat || 32 || 5,19 Asiantuntijat || 273 || 44,32 Avustavat toimihenkilöt || 8 || 1,30 Palvelu- ja myyntityöntekijät || 5 || 0,81 Prosessi- ja kuljetustyöntekijät || 262 || 42,53 Muut työntekijät || 23 || 3,73 20. Alankomaat on asetuksen (EY) N:o 1927/2006 7 artiklan mukaisesti vahvistanut, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossa EGR:n tuen toteuttamisen eri vaiheissa ja etenkin haettaessa siitä tukea. Asianomaisen alueen ja sen viranomaisten ja sidosryhmien kuvaus 21. Asianomainen alue on NUTS II -alue Zeeland, joka on Alankomaiden lounaisosassa sijaitseva lääni. Zeeland rajoittuu Alankomaiden Etelä-Hollannin ja Pohjois-Brabantin lääneihin ja Belgian Länsi-Flanderin, Itä-Flanderin ja Antwerpenin lääneihin. Zeelandissa on 381 730 asukasta (30. syyskuuta 2011). Zeelandia voidaan pitää pienenä työmarkkinana, koska sen syrjäinen sijainti Alankomaissa, sen rajaseutuasema ja valtavat vesialueet sekä suhteellisen suuri pinta-ala ja saaristorakenne heikentävät liikenneyhteyksiä ja liikkuvuutta. 22. Tärkeimmät sidosryhmät ovat työvoimatoimisto (UWV Werkbedrijf), oppilaitokset (ROC Zeeland ja Hogeschool Zeeland), suuryritysten työnantajien järjestö (BZW: Brabants Zeeuwse Werkgevers), pienten ja keskisuurten yritysten työnantajien järjestö (MKB Zeeland), ammattiliitot FNV Bondgenoten ja CNV Vakmensen, Zeelandin kuntien yhdistys (Vereniging Zeeuwse Gemeente), koulutusrahasto (Opleidingsfondsen) ja Zeelandin lääni (Provincie Zeeland). Työntekijävähennysten odotettu vaikutus paikalliseen, alueelliseen tai koko maan työllisyyteen 23. Vähennetyt työntekijät asuvat suhteellisen pienissä kaupungeissa (enintään 50 000 asukasta), joten vähennyksillä on huomattava vaikutus paikallisesti. 24. Työttömyys kasvaa merkittävästi alueellisilla työmarkkinoilla, koska avointen työpaikkojen määrä on vähäinen ja sen arvioidaan laskevan edelleen. Alueella on runsaasti työnhakijoita avointen työpaikkojen määrään verrattuna (marraskuussa 2011 työttömiä oli Zeelandissa yhteensä 7 342 ja avoimia työpaikkoja vain 585). 25. Työmarkkinaosapuolet arvioivat, että muitakin työntekijöitä vähennetään tuotantoketjussa varhaisemman ja korkeamman jalostusasteen yrityksissä, mikä on suoraa seurausta Zalco Aluminium Zeeland Company NV –yrityksen konkurssista. Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely sekä toimien täydentävyys rakennerahastoista rahoitettavien toimien kanssa 26. Seuraavat ehdotetut toimenpiteet muodostavat yhdessä koordinoidun yksilöllisten palvelujen paketin, jonka tavoitteena on työntekijöiden integroituminen uudelleen työmarkkinoille. – Yksilöllinen neuvonta Tämä toimi käynnistettiin konkurssista pidetyllä yleiskokouksella, jonka jälkeen tammikuussa 2012 järjestettiin 14 yleisluontoista työpajaa, jotka olivat avoimia kaikille vähennetyille työntekijöille. Tavoitteena oli laatia työntekijöille henkilökohtaiset koulutus- ja ammattitaitoprofiilit ja todistukset heidän taidoistaan. Yksilöllisen neuvonnan osana annetaan neuvontaa kouluttautumiseen, millä kannustetaan työnhakijaa lisäämään pätevyyttään työmarkkinoilla. Tämän yhteydessä keskusteltiin myös Mobiliteitscentrumin muiden välineiden saatavuudesta ja mahdollisesta käytöstä. Esimerkkeinä tästä ovat työpajat, joissa on aiheena muun muassa työnhakukoulutus, yrittäjyys ja oppisopimusneuvonta. Neuvonta kirjataan aloituslomakkeeseen, ja jokaisen toimenpiteen jälkeen laadittava digitaalinen raportti antaa hyödyllistä tietoa niin työnhakijalle kuin neuvojillekin. – Ammatillinen opastus ja todistukset Tässä toimessa kartoitetaan vähennettyjen työntekijöiden tietoja ja taitoja ja verrataan niitä työmarkkinoiden tarpeisiin. Apuna käytetään aiemmin opitun todentamismenettelyä (Accreditation of Prior Learning, APL)[14]. Menettelyssä laaditaan henkilölle ”todistus kokemuksesta”, josta käy ilmi henkilön tiedot ja taidot. Näitä tietoja ja taitoja verrataan kansallisiin normeihin, joita käytetään keskiasteen ammatillisessa koulutuksessa, korkeamman asteen ammatillisessa koulutuksessa tai kyseisellä ammattialalla. Toimenpiteellä autetaan työntekijöitä näin saatujen todistusten avulla löytämään sopivia uusia työpaikkoja. – Koulutus ja uudelleenkoulutus Opastuksen ja todistusten jälkeen valmistellaan koulutusneuvontaa lisätoimien osalta. Kyseinen neuvonta on keskeisessä asemassa laadittaessa kullekin työntekijälle henkilökohtaista kehityssuunnitelmaa. Kehityssuunnitelmaan liittyvässä koulutuksessa voidaan suositella keskittymään johonkin uuteen työhön, johon saatetaan tarvita koulutusta tai uudelleenkoulutusta. Useimmat kursseista koskevat prosessityöntekijöiden ja esimiesten koulutusta keskiasteen ammatillisen koulutuksen tasolla 3, joka on korkein koulutustaso teollisuusalalla. Uudelleenkoulutustoimia tarjotaan lähinnä kurssimuotoisina, ja ne kestävät yhdestä viikosta kuuteen kuukauteen. Osallistujat saavat todistuksen suoritetuista opinnoista. – Avustaminen työhön sijoittumisessa Näitä palveluja voidaan tarjota joko yksilöllisesti tai ryhmille. Toimeen sisältyy työnhakijan profilointi ja työnhaun ohjaus, ja sitä voidaan räätälöidä yksittäisten osallistujien taitojen ja työmarkkinoiden senhetkisten tarpeiden mukaan. – Yrittäjyyden edistäminen Toimen lähtökohtana on luoda tukiohjelma, jolla autetaan vähennettyjä työntekijöitä siirtymään yrittäjiksi. Alankomaat toteaa, että tässä tarvitaan uutta näkemystä siitä, mitä yrittäjyys on. Toimessa on otettava huomioon nykyinen talouskriisi, ilmastonmuutos, luonnonvarojen käyttö, sosiaalinen monimuotoisuus ja yritysten sosiaalinen vastuu. Ohjelma koostuu toimista, joissa yritystoiminnan menestyksekkään käynnistämisen tueksi on valjastettu joukko ihmisiä ja välineitä. Kurssi sisältää pieniä viikoittaisia tehtäviä. Jokaisella viikolla on tarjolla kaksi tuntia luentoja ja valmennusta. Valmentaja tai neuvoja voi olla yrittäjä (tai kauppakamarin työntekijä), joka toimii työntekijän tukihenkilönä tai asiantuntijana. – Ikääntyneiden työntekijöiden kannustustoimenpiteet Toimenpiteiden avulla tuetaan työntekijöiden itsetuntoa, itsensä kunnioittamista ja hyödyllisyyden tunnetta työmarkkinoilla. Työpajojen ja koulutuksen aikana tarkastellaan esimerkkejä yksityisistä, paikallisista, alueellisista ja kansallisista aloitteista ja oppimismahdollisuuksista, jotka liittyvät ikääntyneiden työntekijöiden erityisedellytyksiin ja profiileihin. Näiden esimerkkien avulla saadaan käytännön näkemystä näistä seikoista, mikä auttaa osallistujia huomaamaan vahvuutensa ja haasteensa nykyisillä työmarkkinoilla. Työntekijöiden on opittava, miten uusia tehtäviä hoidetaan aiemman kokemuksen perusteella toimimalla esimerkiksi kouluttajana tai työnohjaajana. Lisäksi saatetaan käynnistää lisäohjelma, jossa kouluttaja tai valmentaja antaa yksilöllistä neuvontaa ja valmennusta uudesta työympäristöstä. 27. EGR:n täytäntöönpanokustannukset, jotka sisältyvät hakemukseen asetuksen (EY) N:o 1927/2006 3 artiklan mukaisesti, kattavat hallinnointi-, valvonta-, tiedotus- ja mainontatoimia. 28. Alankomaiden viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Alankomaiden viranomaiset arvioivat näiden palvelujen kokonaiskustannuksiksi 2 298 474 euroa, joista 2 185 145 euroa käytetään yksilöllisiin palveluihin, ja EGR:n täytäntöönpanoa koskeviksi kustannuksiksi 113 329 euroa (= 4,93 % kokonaismäärästä). EGR:ltä haettu rahoitusosuus on yhteensä 1 494 008 euroa (65 prosenttia kokonaiskustannuksista). Toimet || Kohteena olevien työntekijöiden arvioitu lukumäärä || Arvioidut kustannukset kohteena olevaa työntekijää kohti (euroa) || Kustannukset yhteensä (EGR ja kansallinen yhteisrahoitus) (euroa) Yksilölliset palvelut (asetuksen (EY) N:o 1927/2006 3 artiklan ensimmäinen kohta) Yksilöllinen neuvonta || 616 || 139[15] || 85 800 Ammatillinen opastus ja todistukset || 150 || 2 153 || 322 950 Koulutus ja uudelleenkoulutus || 250 || 4 108 || 1 027 000 Avustaminen työhön sijoittumisessa || 75 || 4 217 || 316 275 Yrittäjyyden edistäminen || 30 || 1 844 || 55 320 Ikääntyneiden työntekijöiden kannustustoimenpiteet || 100 || 3 778 || 377 800 Yksilöllisten palvelujen kustannukset yhteensä || || 2 185 145 EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) Valmistelutoimet || || 0 Hallinnointi || || 28 332 Tiedotus ja mainonta || || 28 332 Valvontatoimet || || 56 665 EGR:n täytäntöönpanokustannukset yhteensä || || 113 329 Arvioidut kokonaiskustannukset || || 2 298 474 EGR:n rahoitusosuus (65 % kokonaiskustannuksista) || || 1 494 008 29. Alankomaat vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien kanssa ja että kaikki päällekkäisrahoitus estetään. Päivämäärät, jolloin yksilöllisten palvelujen tarjoaminen kyseisille työntekijöille aloitettiin tai on tarkoitus aloittaa 30. Alankomaat aloitti EGR:n yhteisrahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 2. tammikuuta 2012. Tästä päivämäärästä alkaa sen vuoksi tukikelpoisuusaika, joka koskee kaikkea EGR:stä mahdollisesti myönnettävää apua. Menettelyt työmarkkinaosapuolten kuulemiseksi 31. Ehdotetusta hakemuksesta keskusteltiin edellä 22 kohdassa mainittujen työmarkkinaosapuolten kanssa 15. joulukuuta 2011. 32. Työmarkkinaosapuolet osallistuvat myös Zalcon liikkuvuuskeskukseen (Mobiliteitscentrum Zalco - MCZ), joka on Zeelandin työmarkkinoiden eri toimijoiden yhteinen aloite. Sen toiminnassa ovat mukana työntekijäjärjestöt (FNV, CNV, Union), työnantajien järjestöt (Brabant Zeeland -alueen työnantajien yhdistys ja SMB), oppilaitokset (alueelliset oppilaitokset ja Zeeland College), työntekijöiden etuuksia käsittelevä laitos ja Zeelandin lääni. Zeelandin lääni on johto- ja virkamiestasolla yhteydessä työmarkkinaosapuoliin MCZ:n organisaatiosta. 33. Alankomaiden viranomaiset vahvistivat, että kansallisessa ja EU:n lainsäädännössä säädettyjä joukkoirtisanomisiin liittyviä vaatimuksia on noudatettu. Tiedot toimista, jotka ovat pakollisia kansallisen lainsäädännön tai työehtosopimusten nojalla 34. Asetuksen (EY) N:o 1927/2006 6 artiklassa säädettyjen perusteiden täyttymisen osalta Alankomaiden viranomaisten hakemuksessa · vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla; · osoitettiin, että suunnitelluilla toimilla tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen; · vahvistettiin, ettei edellä tarkoitetuille tukikelpoisille toimille saada avustusta muista EU:n rahoitusvälineistä. Hallinnointi- ja valvontajärjestelmät 35. Alankomaat on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös ESR:n hallinnointi ja valvonta. Alankomaat on laatinut järjestelmän, joka julkaistiin 15. heinäkuuta 2009, ja se kattaa EGR-asetuksen tärkeimmät edellytykset. Zeelandin lääni ja sosiaali- ja työministeri tekevät Zalcon hakemusta varten sopimuksen, jonka perusteella Zeelandin lääni velvoitetaan laatimaan asiasta järjestelmälliset ja todennettavissa olevat hallinnolliset asiakirjat. Tätä valvoo ministeriön virasto (Agentschap SZW). Rahoitus 36. Alankomaiden hakemuksen perusteella ehdotetaan, että EGR:stä myönnetään yksilöllisten palvelujen koordinoidulle paketille (mukaan luettuna EGR:n täytäntöönpanosta aiheutuvat kustannukset) 1 494 008 euroa, joka vastaa 65:tä prosenttia kokonaiskustannuksista. Komission ehdotus rahastosta maksettavasta osuudesta perustuu Alankomaiden toimittamiin tietoihin. 37. Ottaen huomioon EGR:stä myönnettävän rahoitustuen enimmäismäärän asetuksen (EY) N:o 1927/2006 10 artiklan 1 kohdan mukaisesti samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a. 38. Ehdotettu rahoitustuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena, kuten asetuksen (EY) N:o 1927/2006 12 artiklan 6 kohdassa edellytetään. 39. Esittämällä tämän ehdotuksen EGR:n varojen käyttöönottamiseksi komissio aloittaa yksinkertaistetun kolmikantamenettelyn 17. toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä EGR:n käyttötarpeelle että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle. Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous. 40. Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2012 talousarvioon 17. toukokuuta 2006 tehdyn toimielinten sopimuksen 28 kohdan mukaisesti. Maksumäärärahojen lähteet 41. Käsillä olevan hakemuksen kohteena olevat 1 494 008 euroa katetaan EGR-budjettikohdan määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/021 NL/Zalco, Alankomaat) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[16] ja erityisesti sen 28 kohdan, ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[17] ja erityisesti sen 12 artiklan 3 kohdan, ottavat huomioon Euroopan komission ehdotuksen[18] sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa. (2) EGR:n toimialaa laajennettiin niin, että 1 päivän toukokuuta 2009 ja 30 päivän joulukuuta 2011 välillä toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena. (3) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa. (4) Alankomaat esitti 28 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu yrityksessä nimeltä Zalco Aluminium Zeeland Company NV ja kahdessa tavarantoimittajayrityksessä (ECL Services Netherlands bv ja Start), ja täydensi hakemusta lisätiedoin 18 päivään kesäkuuta 2012 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 494 008 euroa. (5) Tämän vuoksi EGR:stä olisi otettava käyttöön varoja rahoitustuen antamiseksi Alankomaiden hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta (EGR) otetaan käyttöön 1 494 008 euroa maksusitoumusmäärärahoina ja maksumäärärahoina osana varainhoitovuotta 2012 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 139, 14.6.2006, s. 1. [2] EUVL L 406, 30.12.2006, s. 1. [3] Asetuksen (EY) N:o 1927/2006 3 artiklan kolmannen kohdan mukaisesti. [4] Tilastot perustuvat Eurostatin PRODCOM- ja COMEXT-tietoihin, joihin viitataan loppuraportissa ”Competitiveness of the EU Non-ferrous Metals Industries” – Framework Contract ”Sector Competitiveness Studies” – Euroopan komisssio, yritys- ja teollisuustoiminnan pääosasto – 5.4.2011. [5] European Aluminium Association (www.alueurope.eu). [6] Komission tiedonanto Eurooppa-neuvostolle – Euroopan talouden elvytyssuunnitelma, KOM(2008) 800 lopullinen, 26.11.2008. [7] Eurostat: newsrelease euroindicators - Construction output. [8] http://www.acea.be. [9] ACEA - Statistics "new vehicle registrations by manufacturer and by vehicle category (Enlarged Europe)" - 2007 to 2009. [10] ACEA - The automobile industry pocket guide (2010). [11] ACEA - Economic Report European Union (March 2010). [12] ACEA - Economic Report European Union (July 2011). [13] EGF/2010/002 Cataluña Automoción, KOM(2010)453 lopullinen, EGF/2010/004 Wielkopolskie, KOM(2010)616 lopullinen, EGF/2010/031 GM Belgium, KOM(2011)212 lopullinen, EGF/2011/003 Arnsberg ja Düsseldorf, KOM(2011)447 lopullinen, ja EGF/2011/005 PT/Norte-Centro Automotive, KOM(2011)664 lopullinen. [14] http://www.kenniscentrumevc.nl/ [15] Jäsenvaltion esittämä todellinen arvioitu kustannus työntekijää kohti on 139,2857 euroa. Taulukkoesityksen yksinkertaistamiseksi tämä luku on pyöristetty alaspäin muuttamatta jäsenvaltion laskemaa toimenpiteen arvioitua kokonaiskustannusta. [16] EUVL C 139, 14.6.2006, s. 1. [17] EUVL L 406, 30.12.2006, s. 1. [18] EUVL C […], […], s. […].